Supplicat s. v. deuotus orator vester Petrus Benedicti, ex vtroque parente nobilis, rector parrochialis ecclesie Tenale Aboensis diocesis, quatenus sibi specialem graciam facientes de parrochiali ecclesia de Layo cum sua annexa Vittis dicte Aboensis diocesis, per obitum quondam magistri Arffundi (!), illius dum uiueret ultimi possessoris, extra Romanam curiam defuncti, vacante, cuius et annexe fructus etc. sex mar. ar. se. co. ex. va. an. non excedunt …. eidem oratori prouidere seu prouiderj mandare ac cum dicto oratore, ut una cum dicta parrochialj ecclesia Tenale, quam possidet, prefatam ecclesiam Layo, si illam presentium vigore assequatur, aut, vna illarum uel illis per eum dimissis, quecunque alia duo curata seu alias inuicem incompatibilia beneficia ecclesiastica, etiam si parrochiales ecclesie uel earum perpetue vicarie aut dignitates, personatus, administrationes uel officia etiam curata et electiua in cathedralibus etiam metropolitanis uel collegiatis ecclesijs et dignitates ipse in eisdem cathedralibus etiam metropolitanis post pontificales maiores seu in collegiatis ecclesiis huiusmodi principalis (= –les) uel talia mixtim fuerint, si sibi alias canonice conferantur aut eligatur, presentetur uel alias assumatur ad illa seu instituatur in eis, recipere et insimul quoaduixerit etiam cum clausula permutandi etc. retinere libere et licite possit et valeat, dispensare misericorditer digneminj de gracia specialj …. Fiat ut petitur. J. Datum Rome apud sanctum Petrum octauo kal. nouembris anno quinto.